{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":29,"n_cols":6,"rows_kept":29,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Prijedlogu ključnih elemenata Poziva na dodjelu bespovratnih sredstava „Unapređenje zapošljivosti kroz stručnu praksu u visokom obrazovanju“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"SANDA GRUDIĆ KVASIĆ","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju","Poštovani, budući da Pozivom nisu predviđena partnerstva, kako motivirati poslodavce na suradnju tj. hoće li biti prihvatljiv trošak isplata naknada mentorima/poslodavcima?","Primljeno na znanje","Naknade za mentore kod poslodavca nisu prihvatljiv trošak u okviru ovog Poziva. \n\nMotivirajući elementi za uključivanje poslodavaca u provedbu stručne prakse i srodne aktivnosti očituju se kroz niz konkretnih koristi. Prije svega, poslodavcima se pruža pristup mladim talentima, što im omogućuje rano prepoznavanje potencijalnih budućih zaposlenika koji već poznaju kulturu i način rada organizacije. Uključivanjem u ovakve procese, poslodavci istodobno ulažu u buduće ljudske potencijale, aktivno sudjelujući u razvoju stručnih znanja i vještina mladih prema stvarnim potrebama tržišta rada, čime si dugoročno osiguravaju kvalitetniji ljudski kapital. Sudjelovanje u ovakvim projektima pridonosi i pozicioniranju poslodavca kao društveno odgovorne organizacije, koja prepoznaje važnost ulaganja u obrazovanje i podržava prijenos znanja, čime dodatno jača svoj ugled u zajednici i među budućim radnicima.\n\nU okviru ovog Poziva kroz obaveznu aktivnost Provođenje djelatnosti karijernog savjetovanja studenata i osnivanja/širenja alumni zajednice na visokom učilištu omogućeno je povezivanje s poslodavcima, diseminacija informacija o tržištu rada, provedba ciljanih radionica za studente i poslodavce kao i organizacija sajmova poslova, posjeta, predavanja, skupova ili drugih događaja u okviru kojih se poslodavci mogu uključiti.\n\nTakođer, u okviru izborne aktivnosti Jačanje kapaciteta visokih učilišta za pripremu i provedbu stručne prakse prihvatljivo je uvođenje gostujućih predavača stručnjaka iz svijeta rada s ciljem boljeg povezivanja obrazovanja."]
[2,"DANIJELA ROGINA","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju","Poštovani, molimo vas za pojašnjenje vezano uz troškove. Je li prihvatljiv trošak isplata naknade za pružatelje/davatelje stručne prakse (mentore)?","Primljeno na znanje","Naknade za mentore kod poslodavca nisu prihvatljiv trošak u okviru ovog Poziva."]
[3,"DUBRAVKO PODNAR","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n3. Prihvatljive projektne aktivnosti i mjerljivi ishodi","Predlaže se i prihvatljivost aktivnosti studijskog putovanja nastavnog i nenastavnog osoblja u kojem ne sudjeluju studenti, ako je organizirano s ciljem povećanja kompetencija za izvođenje različitih oblika praktične nastave (dakle, posjet \"primjeru dobre prakse\" i sl.).","Primljeno na znanje","Navedeno je prihvatljivo ukoliko se odabere izborna aktivnost jačanje kapaciteta visokih učilišta visokih učilišta za pripremu i provedbu stručne prakse odnosno potrebno je ostvariti mjerljiv ishod Broj provedenih aktivnosti jačanja kapaciteta visokih učilišta."]
[4,"DUBRAVKO PODNAR","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n3. Prihvatljive projektne aktivnosti i mjerljivi ishodi","Predlaže se pojašnjenje Mjerljivog ishoda 2 . Broj provedenih evaluacija o stručnoj praksi, propisana minimalna vrijednost: 3\nOdnosi li se kriterij od 3 evaluacije na cijelo visoko učilište ili se zahtjevaju 3 evaluacije za svaki studij? Provodi li se evaluacija svaku godinu tijekom trajanja projekta?","Prihvaćen","Ishod se odnosi na ukupan broj provedenih evaluacija stručne prakse po svakom studijskom programu u okviru kojeg su studenti sudjelovali u stručnoj praksi kod poslodavca, i to za svaku akademsku godinu tijekom trajanja projekta.\n\nZa ostvarenje minimalne vrijednosti ovog ishoda, potrebno je provesti najmanje jednu evaluaciju po studijskom programu po akademskoj godini. \nMjerljivi ishod će biti dodatno pojašnjen u Uputama za prijavitelje."]
[5,"SANDRA DEBELJAK","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n3. Prihvatljive projektne aktivnosti i mjerljivi ishodi","Vezano uz  Naziv Mjerljivog ishoda 1. Broj provedenih stručnih praksi studijskog programa koje su organizirane  kod poslodavca i rubriku  Opis ishoda i poveznica s aktivnosti predlaže se dodati rečenicu sljedećeg sadržaja: Ishod se odnosi na broj provedenih stručnih praksi u okviru visokog učilišta, a ne isključivo na broj provedenih stručnih praksi u okviru jednog studijskog programa koji se provodi na visokom učilištu. Cilj ove rečenice bio bi da se omogući prijava visokim učilištima koji provode veći broj studijskih programa, od kojih neki zbog svoje specifičnosti ne bi mogli zadovoljiti broj minimalne vrijednosti 40. Na ovaj način bi se uključili svi studenti nekog visokog učilišta, a ne samo studenti onih studijskih programa u okviru takvog visokog učilišta koji imaju veći broj upisanih studenata pa mogu bez problema ostvariti ovaj minimalni broj. Time bi se u cijelosti ispunilo aktivnost 1 koja glasi:  Aktivnost 1. Provedba stručne prakse za studente upisane na visoka učilišta kod poslodavca.","Prihvaćen","Minimalna vrijednost od 40 odnosi se na kumulativni broj svih provedenih stručnih praksi kod poslodavaca tijekom trajanja projekta, neovisno o tome u okviru kojeg se pojedinog studijskog programa praksa provodi.\nNa taj način, visoko učilište koje ima veći broj studijskih programa (od kojih neki možda imaju manji broj studenata) može kombinirati sve stručne prakse provedene u različitim programima kako bi ostvarilo ukupnu minimalnu vrijednost.\n\nMjerljiv ishod će biti dodatno pojašnjen u Uputama za prijavitelje."]
[6,"IVANA DMINIĆ ROJNIĆ","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n3. Prihvatljive projektne aktivnosti i mjerljivi ishodi","Naziv Mjerljivog ishoda 1. Broj provedenih stručnih praksi studijskog programa koje su organizirane  kod poslodavca\nMolim dodatno pojašnjenje da li se propisana minimalna vrijednost od 40 studenata može odnositi na različite studijske programe VU ako se stručna praksa izvodi kao zaseban kolegij. Na nekim studijskim programima kao što je područje poljoprivrede ima značajno manji broj studenata od 40. Da li to znači da se takvi studijski programi neće moći prijaviti?","Prihvaćen","Minimalna vrijednost od 40 odnosi se na kumulativni broj svih provedenih stručnih praksi kod poslodavaca tijekom trajanja projekta, neovisno o tome u okviru kojeg se pojedinog studijskog programa praksa provodi.\nNa taj način, visoko učilište koje ima veći broj studijskih programa (od kojih neki možda imaju manji broj studenata) može kombinirati sve stručne prakse provedene u različitim programima kako bi ostvarilo ukupnu minimalnu vrijednost.\n\nMjerljiv ishod će biti dodatno pojašnjen u Uputama za prijavitelje."]
[7,"MAJA CIPEK","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n3. Prihvatljive projektne aktivnosti i mjerljivi ishodi","Sveučilište u Zagrebu Prehrambeno-biotehnološki fakultet ima ustrojstvenu jedinicu Centar za kontrolu namirnica koji je formalno dio Fakulteta, ali je izdvojena jedinica koja radi za potrebe tržišta, ne sudjeluje u izvođenju nastave i dohodak zaposlenika se ne financira sredstvima državnog proračuna. S obzirom da je u prijedlogu poziva navedeno „Prihvatljiva je isključivo provedba stručne prakse kod poslodavca koji nije visoko učilište“, može li se stručna praksa provoditi u Centru za kontrolu namirnica?","Primljeno na znanje","Sukladno navedenom, ne radi se o zasebnoj pravnoj osobi koja nije visoko učilište. Navedeno je prihvatljivo za provedbu izborne aktivnosti Osmišljavanje, unapređenje i provedba ostalih oblika stjecanja praktičnih vještina predviđenih ishodima učenja studijskog programa.\n\nZa provedbu obavezne aktivnosti br. 1 prihvatljiva je isključivo provedba stručne prakse kod poslodavca koji nije visoko učilište.   Svrha ove aktivnosti je osigurati studentima iskustvo rada u realnom sektoru, izvan obrazovnog sustava. Stručna praksa kod poslodavca koji nije visoko učilište omogućuje studentima izravan kontakt s poslovnim procesima, tržišnim uvjetima, organizacijskom dinamikom i profesionalnim standardima specifičnima za konkretno zanimanje ili industriju.\nZa razliku od akademskog okruženja, poslodavci izvan visokih učilišta pružaju kontekst u kojem studenti mogu primijeniti teorijska znanja na stvarnim radnim zadacima, steći praktične vještine u profesionalnim timovima, upoznati se s radnom etikom, rokovima i međuljudskim odnosima koji su svojstveni radnom okruženju. Time se osigurava autentično iskustvo koje visoka učilišta, koliko god razvijena bila, ne mogu u potpunosti simulirati u svom okruženju. U konačnici, stručna praksa izvan visokog učilišta povećava zapošljivost studenata jer im omogućuje razvoj konkretnih kompetencija koje poslodavci traže – a upravo je to svrha ove aktivnosti."]
[8,"DUBRAVKO PODNAR","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n3. Prihvatljive projektne aktivnosti i mjerljivi ishodi","Poštovani,\nu prijedlogu ključnih elemenata Poziva navedeno je da prijavitelj u okviru projektnog prijedloga mora odabrati naznačene obvezne aktivnosti, dok je iz popisa izbornih aktivnosti dužan odabrati minimalno jednu aktivnost. Predlaže se i mogućnost kreiranja te dodavanja vlastitih aktivnosti prijavitelja, uz predložene aktivnosti u projektnom prijedlogu. Primjerice, može li se odobriti i angažman odjela za resurse poslodavaca za ostvarivanje izravnih kontakata sa studentima u svrhu razmatranja potencijalnih zapošljavanja","Primljeno na znanje","Dodatne aktivnosti u okviru ovog Poziva nisu prihvatljive. Pozivom su određene prihvatljive aktivnosti i mjerljivi ishodi koje je potrebno isporučiti a kako bi se ostvarili ciljevi ovog Poziva te sredstva usmjereno utrošila. Vezano za navedeno, moguće je u okviru obavezne aktivnosti Provođenje djelatnosti karijernog savjetovanja studenata i osnivanja/širenja alumni zajednice na visokom učilištu  u okviru koje bi visoka učilišta trebala pružati podršku studentima u određivanju profesionalnih ciljeva, odabiru karijernog puta, planiranju obrazovanja, savjetovanju za zapošljavanje te povezivanju s poslodavcima. U okviru povezanog ishoda Broj provedenih aktivnosti podrške studentima u području karijernog savjetovanja potrebno je svake akademske godine provesti barem jedan od sljedećih događaja: aktivnosti pružanja pomoći studentima u određivanju profesionalnih ciljeva, odabiru karijernog puta i planiranju daljnjeg obrazovanja, savjetovanja za zapošljavanje, povezivanja s poslodavcima, diseminacije informacija o tržištu rada, ciljane radionice za studente i poslodavce te organizacije sajmova poslova, posjeta, predavanja, skupova ili drugih srodnih događaja."]
[9,"DARIJA KRSTIĆ","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n3. Prihvatljive projektne aktivnosti i mjerljivi ishodi","Poštovani, vezano za Sporazume - molimo da razmotrite mogućnost da se isti sklapaju nakon potencijalnog odobrenja projektne prijave.","Prihvaćen","Navedeni sporazumi provjeravat će se tijekom provedbe, uz dostavu Zahtjeva za nadoknadom sredstava. Ovisno o studentima koji se upućuju na stručnu praksu, moguće je sklapati Sporazume s poslodavcima i nakon potpisanog ugovora o bespovratnim sredstvima no važno je da je Sporazum sklopljen prije upućivanja studenta na stručnu praksu.\n\nOdredbe vezano za navedeno bit će dodatno pojašnjene u Uputama za prijavitelje."]
[10,"DANIJELA ROGINA","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n3. Prihvatljive projektne aktivnosti i mjerljivi ishodi","Poštovani, imamo pitanje vezano uz Sporazume. Zbog velikog broja studenata zanima nas je li moguće sklapanje Sporazuma s poslodavcima i nakon potencijalnog odobrenja projektne prijave ili se praksa mora provoditi s poslodavcima s kojima već imamo \nsklopljen Sporazum u trenutku prijave na natječaj?","Primljeno na znanje","Navedeni sporazumi provjeravat će se tijekom provedbe, uz dostavu Zahtjeva za nadoknadom sredstava. Ovisno o studentima koji se upućuju na stručnu praksu, moguće je sklapati Sporazume s poslodavcima i nakon potpisanog ugovora o bespovratnim sredstvima no važno je da je Sporazum sklopljen prije upućivanja studenta na stručnu praksu.\n\nOdredbe vezano za navedeno bit će dodatno pojašnjene u Uputama za prijavitelje."]
[11,"SVEUČILIŠTE U ZAGREBU FAKULTET ORGANIZACIJE I INFORMATIKE","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n4. Financijska alokacija i iznos bespovratnih sredstava","Predlažemo 100% intenzitet potpore, pogotovo jer se proračun slaže na način da je 60% trošak osoblja, a sve ostale stvari su 40% troška osoblja. Također, nije navedena informacija o neizravnim troškovima, odnosno nije naveden postotak (ovo je dio iz poglavlja 6. Prihvatljivost troškova).","Djelomično prihvaćen","Sukladno Pravilima koji se odnose na upravljanje korištenjem fonda ESF+, odnosno upravljanje PULJP-om 2021.-2027.intenzitet potpore (udio bespovratnih sredstava) po pojedinom projektnom prijedlogu može iznositi najviše do 98% prihvatljivih troškova.\n\nNeizravni troškovi ulaze u kategoriju ostalih prihvatljivih troškova projekta, što će biti dodatno pojašnjeno u Uputama za prijavitelje."]
[12,"MAJA CIPEK","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n4. Financijska alokacija i iznos bespovratnih sredstava","Molimo pojašnjenje navedenog: \"U okviru ovog Poziva najniži iznos bespovratnih sredstava je 130.000,00 EUR, dok je maksimalni iznos bespovratnih sredstava po projektu određen uzimajući u obzir broj upisanih studenata na pojedinom visokom učilištu\". Kada se govori o broju upisanih studenata, odnosi li se to na akademsku godinu 2024./25. ili se misli o dužem razdoblju i ako da molimo da se navede na koje razdoblje se misli?","Primljeno na znanje","Vezano za iznose bespovratnih sredstava koje je moguće zatražiti, isti su određeni sukladno broju upisanih studenata na visokim učilištima u akademskoj godini 2024./2025. te će se temeljem tih podataka izvršiti potrebne provjere pri odabiru projekata. Tablica s podacima o upisanim studentima po pojedinom visokom učilištu bit će objavljena s natječajnom dokumentacijom."]
[13,"DUBRAVKO PODNAR","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n5. Prihvatljivost prijavitelja","Formulacija kriterija posjedovanja dostatnih operativnih i administrativnih kapaciteta nije dovoljno jasna. Na koji način se dokazuje da visokoškolska ustanova angažira u svojem radu volontere? Prilikom održavanja određenih manifestacija učilište angažira bivše studente koji dobrovoljno sudjeluju u organizaciji događanja bez primanja naknade - smatra li se to volontiranjem?","Primljeno na znanje","Prijavitelj mora posjedovati dostatne operativne i administrativne kapacitete: na razini Prijavitelja u financijskoj godini za koju su dostupni službeni podaci zaposlena je najmanje 1 osoba odnosno   na raspolaganju je najmanje 1 član/volonter, a sukladno posljednjem službeno prihvaćenom financijskom izvješću koje ne može biti starije od dvije godine od datuma podnošenja projektnog prijedloga  \n\nSukladno navedenom, ukoliko je iz navedenog financijskog izvješća vidljivo da je zaposlena barem jedna osoba, uvjet je zadovoljen."]
[14,"SVEUČILIŠTE U ZAGREBU FAKULTET ORGANIZACIJE I INFORMATIKE","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n5. Prihvatljivost prijavitelja","Ne slažemo se s odredbom da nije dozvoljeno partnerstvo. Smatramo da je potrebno definirati prihvatljive partnere kao i u prethodnom pozivu. Partnerstvo osigurava dodanu vrijednost projektu.","Nije prihvaćen","U okviru ovog Poziva Prijavitelji moraju djelovati samostalno te partnerstvo nije dozvoljeno. Kako bi se ostvarili ciljevi ovog Poziva te sredstva usmjereno utrošila predviđeno je da visoka učilišta budu samostalni nositelji aktivnosti. Sporazum/ugovor s poslodavcima predstavlja preduvjet za provedbu stručne prakse za studente upisane na visoka učilišta kod poslodavca. Navedeni sporazumi provjeravat će se tijekom provedbe, uz dostavu Zahtjeva za nadoknadom sredstava.\n\n\nDodatno, u okviru ovog Poziva predviđeno je da što veći broj visokih učilišta preuzme aktivnu i potpunu odgovornost za planiranje i provedbu aktivnosti, bez oslanjanja na partnere koji bi potencijalno preuzimali ključne zadatke ili sredstva. Time se potiče jačanje institucionalnih kapaciteta visokih učilišta, samostalno vođenje projektnih procesa i izgradnja unutarnjih mehanizama za povezivanje s poslodavcima i podršku studentima. Smatramo da se na ovakav način pridonosi ravnomjernijem razvoju visokog obrazovanja u cijeloj zemlji te smanjenju regionalnih i institucionalnih razlika.\n\nZaključno, ovakav pristup nije restrikcija, već strategijska odluka kojom se osigurava veća odgovornost, veća vidljivost rezultata na razini pojedinih ustanova te jačanje njihove sposobnosti za buduće samostalno upravljanje projektima. Sporazumi s poslodavcima i dalje su ključan element, odnosno u kontekstu ovog Poziva preduvjet za provedbu aktivnosti, no oni se realiziraju operativno i fleksibilno, kroz suradnju, a ne formalno projektno partnerstvo, čime se zadržava agilnost provedbe uz istovremenu kontrolu i usmjerenost."]
[15,"MAJA CIPEK","Prijedlog ključnih elemenata Poziva na dostavu projektnih prijedloga Unapređenje zapošljivosti kroz stručnu praksu u visokom obrazovanju,\n6. Prihvatljivost troškova","Je li uređenje i prilagodba postojećeg prostora na Fakultetu za smještaj pilot postrojenja za prehrambene tehnologije (Tehnologije ulja, vina, voća i povrća) za unapređenje stručne prakse i praktičnih znanja studenata opravdan trošak? I ako da, postoje li ograničenja u iznosu s obzirom na ukupni iznos sredstava projekta?","Primljeno na znanje","Troškovi nabave strojeva, opreme i namještaja prihvatljivi su isključivo uz odabir  izborne aktivnosti Osmišljavanje, unapređenje i provedba ostalih oblika stjecanja praktičnih vještina predviđenih ishodima učenja studijskog programa. U okviru ovog Poziva ostali prihvatljivi troškovi projekta izračunavaju se primjenom paušalne stope od 40% izravnih troškova osoblja.\nSva nabavljena oprema i namještaj mora se koristiti u svrhu provođenja projektnih aktivnosti i za vrijeme provedbe projekta."]
[16,"SANDRA DEBELJAK","Izravni troškovi,\na) Izravni troškovi osoblja","Predlaže se dodati rečenicu iz koje će jasno proizlaziti da troškovi osoblja obuhvaćaju i troškove proizašle iz sklapanja novog ugovora o radu s osobom koja nije dosadašnji djelatnik, odnosno zaposlenik visokog učilišta, već je ugovorom o radu zaposlen u cilju provedbe projektnih aktivnosti. Ovdje se želi predložiti rečenica iz koje bi bilo jasno da je moguće zapošljavanje osobe za rad na projektu. To načelno može biti i osoba koja je dosadašnji zaposlenik zaposlen na nekim drugim poslovima, a kojoj moguće istječe ugovor o radu na tim poslovima ili je riječ o drugoj sličnoj situaciji, no, cilj dodatne rečenice bio bi jasno definiranje mogućnosti da se u okviru aktivnosti na projektu zaposli osobu koja će obavljati pojedine potrebne aktivnosti u okviru provedbe projekta.","Prihvaćen","Dodatno će biti pojašnjena točka Prihvatljivost troškova u Uputama za prijavitelje."]
[17,"MAJA CIPEK","Izravni troškovi,\na) Izravni troškovi osoblja","Mogu li studenti, točnije studentska udruga Probion biti suradnici na projektu?\nMože li nenastavno osoblje (Ured za studente, Ured za upravljanje kvalitetom, Ured za projekte i Ured za javnu nabavu) biti suradnik na projektu?","Primljeno na znanje","Prijavitelji moraju djelovati samostalno. U sklopu ovog PDP-a Partnerstvo nije dozvoljeno. Vezano za izravne trošove osoblja, to su troškovi koje je moguće jasno identificirati i koji proizlaze iz ugovora o radu ili rješenja između poslodavca i radnika a odnose se na trošak rada djelatnika/zaposlenika između poslodavca i fizičke osobe. Trošak rada osoblja odnosi se na osoblje koje je izravno uključeno u provedbu projekta i projektnih aktivnosti, tj. izravno doprinosi ostvarenju ciljeva projekta.\n\nTroškovi vanjskih usluga prihvatljivi su za  provedbu evaluacije provedene stručne prakse, provedbu aktivnosti karijernog savjetovanja i osnivanja/širenja alumni zajednice na visokom učilištu, jačanje kapaciteta visokih učilišta za pripremu i provedbu stručne prakse, praćenje i analize potreba studenata i poslodavaca te zapošljivosti studenata, osmišljavanje, unapređenje i provedbu drugih oblika stjecanja praktičnih vještina predviđenih ishodima učenja studijskog programa te za jačanje socijalne inkluzije za studente iz podzastupljenih i ranjivih skupina."]
[18,"LADA RADIN","Izravni troškovi,\nb) svi ostali izravni troškovi koji nisu izravni troškovi osoblja","U uputama se ne navodi, ali da li će biti moguća zapošljavanja novih osoba kroz projekt? Naprimjer kroz ovih ostalih 40% od troškova osoblja?","Prihvaćen","U okviru ovog Poziva moguće je potraživati troškove rada osoblja koje je moguće jasno identificirati i koji proizlaze iz ugovora o radu ili rješenja između poslodavca i radnika a odnose se na trošak rada djelatnika/zaposlenika između poslodavca i fizičke osobe. \n\nDodatno će biti pojašnjena točka Prihvatljivost troškova u Uputama za prijavitelje."]
[19,"DUBRAVKO PODNAR","b) svi ostali izravni troškovi koji nisu izravni troškovi osoblja,\nI) Troškovi putovanja u zemlji i inozemstvu za provedbu aktivnosti  (dnevnice, troškovi smještaja, putovanja, kotizacije)","Poštovani,\nu izbornoj aktivnosti 2. Osmišljavanje, unapređenje i provedba ostalih oblika stjecanja praktičnih vještina predviđenih ishodima učenja studijskog programa predviđeno je sudjelovanje studenata na stručnim ekskurzijama, terenskoj nastavi; na stručnim skupovima i studentskim natjecanjima. Predlaže se uključivanje troškova putovanja, smještaja i kotizacije studenata u prihvatljive troškove.","Primljeno na znanje","Troškovi putovanja u zemlji i inozemstvu za provedbu aktivnosti (dnevnice, troškovi smještaja, putovanja, kotizacije) navedeni su kao prihvatljivi troškovi u okviru ostalih prihvatljivih troškova. Također, uzmite u obzir da je navedena lista prihvatljivih vrsta troškova indikativna. Prihvatljivost troškova koji nisu navedeni procjenjivat će se na temelju povezanosti s predloženim aktivnostima i mjerljivim ishodima."]
[20,"DUBRAVKO PODNAR","b) svi ostali izravni troškovi koji nisu izravni troškovi osoblja,\nII) Troškovi vanjskih usluga ","Molimo pojašnjenje troškova vanjskih usluga za provedbu evaluacije provedene stručne prakse. Smatra li se vanjskom uslugom i evaluacija od strane mentora poslodavca kod kojeg se provodi stručna praksa?","Primljeno na znanje","Troškovi vanjskih usluga prihvatljivi su za  provedbu evaluacije provedene stručne prakse, provedbu aktivnosti karijernog savjetovanja i osnivanja/širenja alumni zajednice na visokom učilištu, jačanje kapaciteta visokih učilišta za pripremu i provedbu stručne prakse, praćenje i analize potreba studenata i poslodavaca te zapošljivosti studenata, osmišljavanje, unapređenje i provedbu drugih oblika stjecanja praktičnih vještina predviđenih ishodima učenja studijskog programa te za jačanje socijalne inkluzije za studente iz podzastupljenih i ranjivih skupina.\n\nEvaluacija provedena od strane mentora poslodavca nije vanjska usluga te se ne financira iz stavke za vanjske usluge. Mentor poslodavca ima primarni zadatak pratiti i podržavati studenta u stjecanju praktičnih vještina. Njegova procjena služi prije svega formativnoj svrsi – da studentu i visokom učilištu pruži povratnu informaciju o napretku, eventualnim nedostacima i preporukama za unaprjeđenje. Sve ostale evaluacije koje angažiraju nezavisne pružatelje usluga moraju se ugovoriti po pravilima javne nabave kako bi troškovi bili prihvatljivi u okviru ESF+ projekta."]
[21,"DUBRAVKO PODNAR","b) svi ostali izravni troškovi koji nisu izravni troškovi osoblja,\nII) Troškovi vanjskih usluga ","U prijedlogu ključnih elemenata Poziva na dostavu projektnih prijedloga Unapređenje zapošljivosti , kroz stručnu praksu u visokom obrazovanju navedeno je da nije prihvatljivo partnerstvo. Jesu li prihvatljivi troškovi naknade za rad mentora zaposlenih kod poslodavaca izvan sustava visokog obrazovanja koji će biti uključeni u provedbu stručne prakse? \nNa koji način motivirati mentore zaposlene kod poslodavca da se uključe u provedbu stručne prakse u slučaju da trošak njihova rada nije prihvatljiv u sklopu projekta?","Primljeno na znanje","Naknade za mentore kod poslodavca nisu prihvatljiv trošak u okviru ovog Poziva. \n\nMotivirajući elementi za uključivanje poslodavaca u provedbu stručne prakse i srodne aktivnosti očituju se kroz niz konkretnih koristi. Prije svega, poslodavcima se pruža pristup mladim talentima, što im omogućuje rano prepoznavanje potencijalnih budućih zaposlenika koji već poznaju kulturu i način rada organizacije. Uključivanjem u ovakve procese, poslodavci istodobno ulažu u buduće ljudske potencijale, aktivno sudjelujući u razvoju stručnih znanja i vještina mladih prema stvarnim potrebama tržišta rada, čime si dugoročno osiguravaju kvalitetniji ljudski kapital. Sudjelovanje u ovakvim projektima pridonosi i pozicioniranju poslodavca kao društveno odgovorne organizacije, koja prepoznaje važnost ulaganja u obrazovanje i podržava prijenos znanja, čime dodatno jača svoj ugled u zajednici i među budućim radnicima.\n\nU okviru ovog Poziva kroz obaveznu aktivnost Provođenje djelatnosti karijernog savjetovanja studenata i osnivanja/širenja alumni zajednice na visokom učilištu omogućeno je povezivanje s poslodavcima, diseminacija informacija o tržištu rada, provedba ciljanih radionica za studente i poslodavce kao i organizacija sajmova poslova, posjeta, predavanja, skupova ili drugih događaja u okviru kojih se poslodavci mogu uključiti.\n\nTakođer, u okviru izborne aktivnosti Jačanje kapaciteta visokih učilišta za pripremu i provedbu stručne prakse prihvatljivo je uvođenje gostujućih predavača stručnjaka iz svijeta rada s ciljem boljeg povezivanja obrazovanja."]
[22,"DANIELA ŠINCEK","b) svi ostali izravni troškovi koji nisu izravni troškovi osoblja,\nII) Troškovi vanjskih usluga ","Budući izravni troškovi osoblja su zasnovani na ugovoru o radu, predlažem u troškove vanjskih usluga u obliku ugovora o djelu dodati mogućnost naknade mentorima za usluge mentoriranja studenata u obliku individualnog mentoriranja po principu job shadowinga. Postojeći pravilnici onemogućavaju naknade mentorima za grupe manje od pet studenata, a postoje brojna zanimanja (psihologija, logopedija, edukacijska rehabilitacija, socijalni rad) gdje je iznimno bitno da studenti tijekom studiranja steknu studenstku praksu kod mentora zaposlenog kod poslodavca, a nije moguće da kod jednog mentora u jednom trenutku bude više od jednog studenta zbog prirode posla koju mentori obavljaju.","Nije prihvaćen","Naknade za mentore kod poslodavca nisu prihvatljiv trošak u okviru ovog Poziva."]
[23,"DANIJELA ROGINA","b) svi ostali izravni troškovi koji nisu izravni troškovi osoblja,\nII) Troškovi vanjskih usluga ","Poštovani, je li prihvatljiv kao vanjski podugovaratelj jedna od sastavnica istog sveučilišta kojem pripada prijavitelj? Sve sastavnice imaju svoj OIB i ostale elemente samostalnosti, ali povezane su s istim sveučilištom.","Primljeno na znanje","Troškovi vanjskih usluga prihvatljivi su za  provedbu evaluacije provedene stručne prakse, provedbu aktivnosti karijernog savjetovanja i osnivanja/širenja alumni zajednice na visokom učilištu, jačanje kapaciteta visokih učilišta za pripremu i provedbu stručne prakse, praćenje i analize potreba studenata i poslodavaca te zapošljivosti studenata, osmišljavanje, unapređenje i provedbu drugih oblika stjecanja praktičnih vještina predviđenih ishodima učenja studijskog programa te za jačanje socijalne inkluzije za studente iz podzastupljenih i ranjivih skupina.\n\nKorisnik koji provodi nabavu obvezan je prilikom provedbe nabave poštivati primjenjiva pravila. Kada je Korisnik koji provodi nabavu naručitelj u smislu važećih zakona i propisa iz područja javne nabave obvezan je postupati u skladu s istima."]
[24,"IVONA LABAŠ","b) svi ostali izravni troškovi koji nisu izravni troškovi osoblja,\nIII) Troškovi nabave strojeva, opreme i namještaja isključivo uz odabir  izborne aktivnosti stjecanja praktičnih vještina na visokom učilištu","Da li prihvatljivi troskovi obuhvacaju opremanje laboratorija i prostora na VU a u svrhu stjecanja ostalih praktičnih vještina na visokom učilištu- projektna nastava, praktična nastava, laboratorijske vježbe?","Primljeno na znanje","Troškovi nabave strojeva, opreme i namještaja prihvatljivi su isključivo uz odabir  izborne aktivnosti Osmišljavanje, unapređenje i provedba ostalih oblika stjecanja praktičnih vještina predviđenih ishodima učenja studijskog programa.\nSva nabavljena oprema i namještaj mora se koristiti u svrhu provođenja projektnih aktivnosti i za vrijeme provedbe projekta."]
[25,"DARIJA KRSTIĆ","b) svi ostali izravni troškovi koji nisu izravni troškovi osoblja,\nIV) Troškovi provedbe horizontalne aktivnosti","Poštovani, molim Vas da navedete koji su sve točno troškovi prihvatljivi za financiranje u okviru paušalne stope od 40%  te molimo jasnije definirati pojedine kategorije troškova.","Prihvaćen","U okviru predmetnog Poziva dvije su glavne kategorije troškova: izravni troškovi (koji uključuju izravne troškove osoblja i ostale izravne troškove) te neizravni troškovi. Primjeri ostalih izravnih troškova navedeni su u dokumentu pod Prihvatljivost troškova - b) svi ostali izravni troškovi koji nisu izravni troškovi osoblja. \nSvi ostali prihvatljivi troškovi projekta izračunavaju se primjenom paušalne stope od 40% izravnih troškova osoblja.\nRadi lakšeg razumijevanja primjene navedene paušalne stope, u nastavku navodimo primjer: \nAko su ukupni izravni troškovi osoblja 100.000 eura, svi ostali prihvatljivi  troškovi iznosit će 40.000 eura. (100.000 € × 40% = 40.000 €)\nDodatno će biti pojašnjena točka Prihvatljivost troškova u Uputama za prijavitelje."]
[26,"JELENA GRANCARIĆ-MILIN","b) svi ostali izravni troškovi koji nisu izravni troškovi osoblja,\nIV) Troškovi provedbe horizontalne aktivnosti","Poštovani, potrebno je precizirati način izračuna neizravnih troškova (iznos paušalne stope, ako je primjenjivo) te jasnije definirati prihvatljive kategorije troškova unutar postojećih skupina. \nPrema predloženom nacrtu, troškovi su podijeljeni u tri osnovne kategorije: Izravni troškovi osoblja, Svi ostali izravni troškovi koji nisu troškovi osoblja te Neizravni troškovi.\nFormulacija \"ostali prihvatljivi troškovi projekta\" u kontekstu obvezne primjene paušalne stope od 40% izravnih troškova osoblja može stvoriti dojam da se radi o četvrtoj, zasebnoj kategoriji, što bi moglo dovesti do zabune među prijaviteljima. Bilo korisno navesti navesti što obuhvaća primjena ove obvezne pojednostavljene troškovne opcije (indikativni popis).\nPrijedlog za prihvatljive kategorije troškova:  \n- Izravni troškovi osoblja (definirati kako je navedeno u nacrtu)\n- Ostali prihvatljivi troškovi projekta - obvezna primjena paušalne stope od 40% izravnih troškova osoblja (definirati i navesti popis)\nU cilju doprinosa jasnoći i transparentnosti Poziva molimo uvažite komentar.","Prihvaćen","U okviru predmetnog Poziva dvije su glavne kategorije troškova: izravni troškovi (koji uključuju izravne troškove osoblja i ostale izravne troškove) te neizravni troškovi. Primjeri ostalih izravnih troškova navedeni su u dokumentu pod Prihvatljivost troškova - b) svi ostali izravni troškovi koji nisu izravni troškovi osoblja. \nSvi ostali prihvatljivi troškovi projekta izračunavaju se primjenom paušalne stope od 40% izravnih troškova osoblja.\nRadi lakšeg razumijevanja primjene navedene paušalne stope, u nastavku navodimo primjer: \nAko su ukupni izravni troškovi osoblja 100.000 eura, svi ostali prihvatljivi  troškovi iznosit će 40.000 eura. (100.000 € × 40% = 40.000 €)\nDodatno će biti pojašnjena točka Prihvatljivost troškova u Uputama za prijavitelje."]